Kriterier og vilkår for Rekrutterings- og samhandlingstilskot Helsefellesskap MR 2024 og 2025

Helsefellesskap Møre og Romsdal forvaltar det nasjonale Rekrutterings- og samhandlingstilskotet. Formålet er å legge til rette for at kommunar og sjukehus i større grad prøvar ut og innfører nye arbeidsmåtar og organisasjonsformer for å sikre meir samanhengande tenester med rett bruk av kompetanse og ressursar.

Partane i Helsefellesskap Møre og Romsdal kan søkje om tilskot. Kommune/ar og helseføretaket må stå saman om å søke tilskot og skildre rekrutterings- og samhandlingseffekten av tilskotet.

[Strategisk samarbeidsutval](https://www.helse-mr.no/fag-og-forsking/samhandling/helsefellesskap-more-og-romsdal/strategisk-samarbeidsutval/) vurderer søknadane og tildeler tilskot. Tildeling vil skje x 2 pr. år. Første søknadsfrist er 1.desember 2024. Neste søknadsfrist er 1. mai 2025.

Prosjektperiode det kan søkast tilskot til er no i første omgang sett til prosjekt som kan gå over inntil 2 år. Dette grunna at mange prosjekt som går over lengre tid vil kunne binde opp store prosjektmidler som hindrer iverksetting av nye, viktige prosjekt.

|  |  |
| --- | --- |
| **Tilskotet kan støtte:** | **Krav til prosjekt og søknad, jf eigne skjema:** |
| 1. Tiltak som fremjar rekruttering og god bruk av personell i helseregionen på tvers av nivåa, for eksempel utprøving og etablering av kombinerte stillingar 2. Tiltak som understøttar og bidreg til betre samhandling 3. Tiltak og område som kan få ned ventetidene i sjukehus 4. Tiltak for å redusere tal utskrivingsklare pasientar som blir liggande på sjukehus 5. Tiltak som legg til rette for lokale løysingar i opptaksområdet til dei minste sjukehusa 6. Tiltak bør vere retta mot:    1. dei fire prioriterte pasientgruppene med samansette behov,    2. tenester innan svangerskap-, fødsel- og barselomsorg,    3. integrert psykisk helseteneste og rusteneste,    4. rehabilitering | * Det skal føreligge både ein framdriftsplan og ein plan for implementering, samt ei oversikt over forventa gevinstar i høve satsinga og korleis oppnå desse. * Dei som søkjer må rekne med ein eigeninnsats som må skildrast i søknaden, samt korleis tilskotet skal finansiere/ delfinansiere satsinga/prosjektet. * På kva måte satsinga er forankra i eitt eller fleire faglege samarbeidsutval / felles handlingsplan. * Det må føreligge dokumentert semje mellom partane – sjå eige skjema for leiarforankring. * Planlegge for årleg innsending av rapport og prosjektevaluering (sjå eige skjema) * Skildre korleis satsingane kan inkluderast i [Felles handlingsplan](https://www.helse-mr.no/fag-og-forsking/samhandling/helsefellesskap-more-og-romsdal/#relevante-sider-samarbeidsprosjekt-felles-handlingsplan-ol) for Helsefellesskapet M&R. * På kva måte brukarrepresentantar skal medverke i prosjektet. |

Sjå eigne malar for søknadssjema, skildring av prosjektet inkl. budsjett samt skjema for leiarforankring som skal vere med i søknaden.

Søknad sendast til: Leiar for felles samarbeidssekretariat i Helsefellesskap Møre og Romsdal:

[bodil.marit.haugen.vage@alesund.kommune.no](mailto:bodil.marit.haugen.vage@alesund.kommune.no)